cyanic-selkie/wikianc huggingface dataset:
ქარიშხლის მბრძანებელი
ქარიშხლის მბრძანებელი (The Hurt Locker) — 2008 წლის ამერიკული ფილმი, რომელიც მოგვითხრობს აშშ–ის სამხედრო ძალების გამნაღმელთა საქმიანობას ერაყის ომის დროს. ფილმის რეჟისორია კეტრინ ბიგელოუ და სცენარი ეკუთვნის მარკ ბოელს. ფილმში მთავარ როლებს ასრულებენ ჯერემი რენერი, ენთონი მეკი და ბრაიან გერატი, რომლებიც განასახიერებენ გამნაღმელებს.
რესურსები ინტერნეტში
კატეგორია:2008 წლის ფილმები კატეგორია:ამერიკული ფილმები
Dr. Alban
Dr. Alban (ნამდვილი სახელი: ალბან ნვალა) — ნიგერიული წარმოშობის შვედი მუსიკოსი. იგი ცნობილი გახდა 1990-იან წლებში, ევროდენსის ჟანრის სიმღერებით. ამჟამად იგი საკუთარი ხმისჩამწერი ლეიბლის Dr. Records მფლობელია, მაგრამ სპეციალობით კბილის ექიმია. ცნობილია თავისი ჰიტ-სინგლით „It's My Life“.
სქოლიო
კატეგორია:დაბადებული 1957 კატეგორია:ევროდენს მუსიკოსები კატეგორია:შვედი მუსიკოსები კატეგორია:ნიგერიელი მუსიკოსები კატეგორია:Dr. Alban
ფიჯი 2008 წლის ზაფხულის ოლიმპიურ თამაშებზე
ფიჯიმ ზაფხულის ოლიმპიურ თამაშებზე მეთორმეტედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ ვერცერთი მედალი ვერ მოიპოვეს.
ჯულფალარის მეჩეთი
ჯულფალარის მეჩეთი (Culfalar məscidi) — მეჩეთი ჰაჯიბეკოვის ქუჩაზე ჯულფალარის კვარტალში (მეჰელე) ქალაქ შუშაში.
აზერბაიჯანის რესპუბლიკის მინისტრთა კაბინეტის 2001 წლის 2 აგვისტოს ბრძანებით ჯულფალარის მეჩეთი გადაეცა სახელმწიფო დაცვის ქვეშ, როგორც ადგილობრივი მნიშვნელობის ისტორიისა და კულტურის არქიტექტურული ძეგლი.
სქოლიო
კატეგორია:აზერბაიჯანის მეჩეთები
უსტი-ნად-ლაბემი
უსტი-ნად-ლაბემი (Ústí nad Labem) — ქალაქი ჩეხეთის რესპუბლიკაში, უსტეცის მხარეში. წარმოადგენს ქვეყნის მეშვიდე ყველაზე ხალხმრავალ ქალაქს. მდებარეობს მთიან რაიონში, მდინარე ბილინისა და ელბის შეერთების ადგილას. ფუნქციონირებს საკმაოდ აქტიური სამდინარო პორტი. ასევე მნიშვნელოვანია მისი როგორც სარკინიგზო კვანძის როლი.
ჯერ კიდევ 993 წლისთვის, უსტი-ნად-ლაბემი წყაროებში ვაჭრობის ცენტრად იხსენიება. მის დაარსებას ბოჰემიის მეფე ოტოკარ II-ს მიაწერენ XIII საუკუნის გვიან წლებში, რომლებმაც ქვეყანაში გერმანელ მოსახლეებს უხმო და მათ გერმანული საქალაქო კანონით დაცვა აღუთქვა. 1423 წელს იგი იმპერატორმა სიგიზმუნდმა მეისენის კურფიურსტ ფრიდრიხ I-ს გადასცა გირაოთი, რომელმაც იგი საქსონიის გარნიზონით დაიკავა. 1426 ქალაქს ჰუსიტებმა ალყა შემოარტყეს, რომლებმაც 1426 წლის 16 ივნისს, სისხლისმღვრელ შეტაკებაში 25 000 კაცით გერმანიის 70 000-იანი არმია დაამარცხეს. 1429 წელს დაზიანებული ქალაქი აღადგინეს. მნიშვნელოვნად დაზიანდა აგრეთვე ოცდაათწლიანი და შვიდწლიანი ომების დროს.
რესურსები ინტერნეტში
კატეგორია:ჩეხეთის ქალაქები
ჟოლო
ჟოლო (Rubus idaeus) — მცენარე ვარდისებრთა ოჯახისა. ფოთოლმცვივანი ბუჩქბალახია, მისი სიმაღლეს 1-3 მ აღწევს. მიწისქვეშა ნაწილი მრავალწლოვანი ფესურაა, მიწისზედა — ერთ- და ორწლოვანი მწვანე, წითელი ან იისფერი ყლორტია, რომელიც დაფარულია სხვადასხვა სიდიდისა და ფორმის ქაცვებით. ფოთოლი სამყურა ან ფრთისებრ რთულია, ყვავილი — ორსქესიანი, თეთრი, ნაყოფი — კენკრა, ფერად ყვითელი, წითელი ან მუქი მეწამული.
მრავლდება თესლით (ახალი ჯიშის მისაღებად) და ვეგეტატიურად. ცნობილია ჟოლოს 120-ზე მეტი სახეობა. ფართოდაა გავრცელებული ყველგან. იყენებენ საჭმელად — ნედლად და გადამუშავებულს. მედიცინაში გამხმარი ნაყოფის ნახარში ოფლმდენი საშუალებაა.
ლიტერატურა
კატეგორია:ვარდისებრნი კატეგორია:ხილი კატეგორია:ევროპის ფლორა
კორტესის დეპარტამენტი
კორტესის დეპარტამენტი (Departamento de Cortés) — ჰონდურასის ერთ-ერთი დეპარტამენტი. 2005 წლის მონაცემებით, მოსახლეობა 1 365 497 ადამიანს შეადგენდა. ფართობი 3 954 კმ²-ია. წარმოადგენს ქვეყნის ყველაზე ხალხმრავალ დეპარტამენტს. დასავლეთ ნაწილში აღმართულია მერედონის მთები, თუმცა უმეტეს ნაწილში ტროპიკული დაბლობებია.
შეიქმნა 1893 წელს, სანტა-ბარბარასა და იოროს დეპარტამენტების ტერიტორიების ხარჯზე. დედაქალაქია სან-პედრო-დე-სულა. ატლანტის ოკეანის სანაპირო ზოლო გამოირჩევა მრავალი საუცხოო პლაჟით.
კორტესი ჰონდურასის ეკონომიკის გულია, ვინაიდან აქ მდებარე სულას ხეობა ქვეყნის მთავარი სასოფლო-სამეურნეო და სამრეწველი რეგიონია. XIX საუკუნის ბოლოს აქ ამერიკულმა ბანანის კომპანიებმა გააშენეს ვრცელი პლანტაციები, განავითარეს აშშ-ში გემებით ხილის გადასაზიდი ინფრასტრუქტურა.
კორტესის დეპარტამენტი 12 ადმინისტრაციულ მუნიციპალიტეტადაა დაყოფილი.
Maybach
მინი|Maybach SW 42, 1939 Maybach-Motorenbau GmbH — გერმანული ძვირადღირებული ავტომობილების მწარმოებელი კომპანია. ის 1909 წელს ვილჰელმ მაიბახმა და მისმა შვილმა დააარსეს. თავიდან იყო Luftschiffbau Zeppelin-ის ქვედანაყოფი და 1912 წლამდე ცნობილი იყო როგორც Luftfahrzeug-Motorenbau GmbH.
დღეისთვის ამ ულტრამდიდრული ავტომობილების ბრენდს ფლობს Daimler AG და განთავსებულია შტუტგარტში. Tognum-ი, რომელიც მდებარეობს ფრიდრიხსხაფენში, მაიბახისთვის აწარმოებს MTU Friedrichshafen-ის ბრენდის დიზელის ძრავებს.
დაიმლერმა 2011 წლის ნოემბერში გამოაცხადა, რომ Maybach როგორც ბრენდი 2013 წელს შეწყვეტს არსებობას. გადაწყვეტილება მიღებული იყო, მაიბახის Rolls Royce-სა და Bentley-ს მომგებიან კონკურენტად თითქმის ათწლიანი მცდელობის შემდეგ. დაიმლერი Maybach-ის ახალი და უფრო მდიდრული ბრენდებით ჩანაცვლებას აპირებს.
ახალი მოდელები
მინი|[[Maybach Exelero]]
სქოლიო
კატეგორია:ავტომწარმოებელი კომპანიები‎ კატეგორია:1909 წელს დაარსებული კომპანიები კატეგორია:გერმანიის კომპანიები
სოლიფლუქცია
მინი|კარგად ჩანს ერთ-ერთი პლაჟის თავზე ჩამოწოლილი ტერასები — სოლიფლუქცია. მინი|სოლიფლუქცია აშშ-ში სოლიფლუქცია (solum — ნიადაგი, მიწა და fluctio — ამოწურვა) — დანესტიანებული ნიადაგისა და წვრილდისპერსიული გრუნტის ნელი ბლანტ-პლასტიკური გადაადგილება ფერდობზე მათი შენაცვლებითი ჩაყინვის, გალღობისა და სიმძიმის ძალის მოქმედებით. იწყება დამრეც ფერდობზე 2–3°-დან, მეტად აქტიურია ციცაბო კალთებზე 8–15°-მდე, დიდ დახრილობაზე ზოგჯერ გადადის მეწყრულ პროცესებში. გადაადგილება მიმდინარეობს ჯერ კიდევ გაულღობელი საფუძველის, ყინულით შეცემენტებულ მზრალ ზედაპირზე. სოლიფლუქციას ხელს უწყობს აქტიური თოვლდნობა და ძლიერი თავსხმა, რასაც მოჰყვება კალთებზე ნიადაგისა და გრუნტის მდგრადობის შემცირება. მასალის გადაადგილების სიჩქარე რამდენიმე სმ-იდან რამდენიმე მ-მდეა წელიწადში.
სოლიფლუქცია ვითარდება უმეტესწილად ტყის ზედა საზღვრის ზემოთ და წარმოშობს მზრალი რელიეფის სპეციფიკურ ფორმებს — ტერასებს, ზვინულებს, სერებსა და სხვა, რომლებსაც გეგმაში ხშირად ენისებრი ფორმა აქვთ.
ეგზოგენურ პროცესებთან კომპლექსში სოლიფლუქცია ქმნის რელიეფის მრავალ ფორმას: კურუმებს, ქვიურ გირლანდებსა და სხვა. სოლიფლუქცია ძირითადად გავრცელებულია მრავალწლოვანმზრალი ქანების არეებში (განსაკუთრებით პოლარულ და პოლარეთისპირა ურალში, ჩუკოტკის ნახევარკუნძულზე, ალასკაზე, შპიცბერგენზე, პამირის, ტიან-შანის, ალთაის მაღალმთიანეთში, ციმბირის სამხრეთ და ჩრდილო-აღმოსავლეთ მთებსა და სხვა), ლოკალურად გვხვდება სეზონური ჩაყინვის არეებში.
სოლიფლუქციის შედეგად წარმოქმნილი სხვადასხვა სახის სპეციფიკური ფორმებია: სოლიფლუქციური ხეობა (მცირე ზომის ხეობა, რომელიც წარმოიქმნება სოლიფლუქციური ნაკადის შედეგად); სოლიფლუქციური ზოლი (გრუნტის ზოლისებრი ფორმა; მისი სიგრძე 20 მ და მეტს აღწევს); სოლიფლუქციური ზვინული (ზვინული, რომელიც აგებულია ფხვიერი ქანებით); სოლიფლუქციური ტერასები (საფეხურებისებური წარმონაქმნები ფერდობებზე); სოლიფლუქციური ნაპირი (ნაპირი, რომელიც აგებულია მზრალი თიხოვანი დანალექებით); სოლიფლუქციური კონუსი (აკუმულაციური ტიპის კონუსი, რომელიც წარმოიქმნება კალთების ქვედა ნაწილში); სოლიფლუქციური ნაკადი (ნელი სოლიფლუქციის შედეგად განვითარებული ფორმა); სოლიფლუქციური რელიეფი (რელიეფის ტიპი, რომელიც წარმოიქმნება სოლიფლუქციის შედეგად); სოლიფლუქციური ფერდობი (ნარნარად დაწვენილი ფერდობი, რომლის დახრილობა უდრის 2–25°-ს), სოლიფლუქციური შლეიფი (გეგმაში ტრაპეციის ფორმის დახრილი ზედაპირი;) სოლიფლუქციური ენა (იზოლირებული ენისებრი შვერილი, რომლის სიგრძე 150 მ, ხოლო სიგანე 25 მ აღწევს).
კალთებზე ტექნოგენური მოქმედებების შედეგად სოლიფლუქცია ჩვეულებრივ აქტიურდება, ნელი ფორმიდან სწრაფ ფორმაში გადადის ან ხელახლა წარმოიქმნება. სოლიფლუქციის შესაძლებლობა აუცილებელია გათვალისწინებულ იქნას მშენებლობის დროს და ამ რეგიონებში მიწების სამეურნეო გამოყენებისას. ტერმინი „სოლიფლუქცია“ შემოიტანა იოჰან გუნარ ანდერსონმა 1906 წელს.
სქოლიო
კატეგორია:გეომორფოლოგია კატეგორია:გეოლოგიური პროცესები
ტომას სევერი
ტომას სევერი (ინგლ. Thomas Savery, დაბადებით შილსტოუნი; დ. 1650 — გ. 1715) — ინგლისელი მექანიკოსი, გამომგონებელი. პირველი თბური (ორთქლის) ძრავის ერთ-ერთი შემქნელი.
დაიბადა შილსტონში მოდბერისთან, დევონშირი. ხშირად სევერის სამხედრო ინჟინრად მოიხსენიებენ, თუმცა ეს მცდარია. მის წიგნში "მაღაროელის მეგობარი" ის ხელს აწერს, როგორც "Captain Savery". სავარაუდოდ ის კორნუოლის მაღაროში ზედამხედველი უნდა ყოფილიყო, სადაც მიღებული იყო ამ რანგის ადამიანთა "კაპიტნად" წოდება. სევერიმ პირველმა გამოიყენა ორთქლის ენერგია ტექნიკაში. 1698 წელს მიიღო ინგლისის პატენტი ორთქლის კამერულ შემწოვ-დამქშენ მოწყობილობაზე, რომელსაც მცირე სიმძლავრე ჰქონდა და წყალი მნიშვნელოვან სიმაღლეზე ვერ აჰქონდა.
კატეგორია:ინგლისელი გამომგონებლები კატეგორია:დაბადებული 1650 კატეგორია:გარდაცვლილი 1715
Týr
Týr — ფოლკ მეტალ ჯგუფი ფარერებიდან. მათი სიმღერების თემა სკანდინავიური მითოლოგიაა და ჯგუფის სახელიც სკანდინავიური ომის ღმერთის მიხედვითაა აღებული.
რესურსები ინტერნეტში
კატეგორია:ფოლკ მეტალ ჯგუფები კატეგორია:ფოლკ მეტალი
Neivamyrmex halidaii
სქოლიო
კატეგორია:ჭიანჭველები
სამხრეთ ამერიკის ერთა კავშირი
მინი|მარჯვნივ|250 პქ|სამხრეთ ამერიკის ერთა კავშირის დროშა მინი|250პქ|კავშირის წევრი სახელმწიფოები მინი|250პქ| სამხრეთ ამერიკის ერთა კავშირი (Unión de Naciones Suramericanas, União de Nações Sul-Americanas, Union of South American Nations, ნიდ. Unie van Zuid-Amerikaanse Naties, აკრონიმი Unasur და Unasul) — ეროვნებათშორისი და სამთავრობათშორისი კავშირი, რომელიც აერთიანებს ორ არსებულ თავისუფალი ვაჭრობის ორგანიზაციას — მერკოსურსა და ანდურ თანამეგობრობას — სამხრეთ ამერიკის ინტეგრაციის პროცესის ფარგლებში. გაერთიანება ეფუძნება ევროპის კავშირის მოდელს.
კავშირის ადმინისტრაციული ცენტრები მდებარეობს ქალაქ კიტოსა და კოჩაბამბაში.
რესურსები ინტერნეტში
კატეგორია:სამხრეთი ამერიკა კატეგორია:პოლიტიკური გაერთიანებები კატეგორია:სავაჭრო ბლოკები კატეგორია:საერთაშორისო ორგანიზაციები
ჰაინრიხ და იულიუს ჰარტები
ძმები ჰაინრიხ (დ. 30 დეკემბერი, 1855, ვეზელი — გ. 11 ივნისი, 1906, ტეკლენბურგი) და იულიუს (დ. 9 აპრილი, 1859, მიუნსტერი — გ. 7 ივლისი, 1930, ბერლინი) ჰარტები — გერმანელი მწერლები, კრიტიკოსები და ჟურნალისტები. ერთად გამოსცემდნენ ლიტერატურულ-კრიტიკულ ჟურნალებს, კრიტიკულ წერილებს; უფროს თაობას ბრალად სდებდნენ ეპიგონობას, ზერელობას და მოუწოდებდნენ ღრმად ეროვნული შინაარსის ნაწარმოებების შექმნისაკენ. ჰაინრიხ ჰარტის მნიშვნელოვანი ნაწარმოებებია ეპოსი "კაცობრიობის სიმღერა" (ტ. 1-4, 1887–1906), იულიუს ჰარტისა - ლირიკული ლექსების კრებულები, ნოველები, დრამატული თხზულებები. ძმების კრიტიკულმა მოღვაწეობამ მნიშვნელოვანი როლი შეასრულა გერმანულ ნატურალიზმის ესთეტიკის ჩამოყალიბებაში.
ნადარბაზი
ნადარბაზი — ნასოფლარი აღმოსავლეთ საქართველოში, შიდა ქართლის მხარის გორის მუნიციპალიტეტში (საყავრის თემი). მდებარეობს თრიალეთის ქედის ჩრდილოეთ კალთაზე. ზღვის დონიდან 1500 მეტრი, გორიდან 47 კილომეტრი.
დემოგრაფია
2014 წლის აღწერის მონაცემებით, სოფელში არავინ ცხოვრობს.
სქოლიო
კატეგორია:გორის მუნიციპალიტეტის ნასოფლარები
აგამემნონი (მრავალმნიშვნელოვანი)
საკუთარი სახელი აგამემნონი შეიძლება აღნიშნავდეს:
შაჰინ იმრანოვი
შაჰინ სელიმ ოღლი იმრანოვი (Şahin İmranov; დ. 23 სექტემბერი, 1980) — აზერბაიჯანელი მოკრივე, ევროპის მოყვარულთა ჩემპიონატების ორგზის ვერცხლის მედალოსანი 2002 და 2006 წლებში. აზერბაიჯანის რიგებში მონაწილეობას იღებდა 2004 წლის ათენში, საბერძნეთში გამართულ ზაფხულის ოლიმპიურ თამაშებზე.
კარიერა
2007 წელს იყო ქალაქის სუმგაითის საბაჟოს თანამშრომელი. . გარდა კრივისა შაჰინს უყვარს ფეხბურთი.
საუკეთესო შედეგი EALB რეიტინგში - მესამე პოზიცია. .
ოლიმპიური თამაშები 2008
შაჰინ იმრანოვმა ოლიმპიურ თამაშებზე პირველ შეხვედრაში, 1/16 ფინალში დაამარცხა ყაზახეთის წარმომადგენელი, გალიბ ჯაფაროვი, 1/8-ში - საქართველოს წარმომადგენელი, ხოლო მეოთხედფინალში, კუბელი იდელ ტორიენტე. ნახევარფინალში 23 აგვისტოს, შაჰინმა წააგო ფრანგ კედაფი ჯელიკირთან, რომელმაც თამაშებზე მეორე ადგილის დაკავება მოახერხა. პირველ ადგილზე გავიდა უკრაინელი ვასილი ლომაჩენკო. და კიდევ ერთი ბრინჯაოს მედალი მოიპოვა სპორტსმენმა თუქმა სპორტსმენმა იაკუბ ქილიჩმა. ნახევარფინალში დამარცხების შედეგად აგრეთვე ბრინჯაოს მედალი მოიპოვა შაჰინ იმრანოვმა.
ზაფხულის ოლიმპიურ თამაშებში მიღწეული წარმატებისთვის აზერბაიჯანის რესპუბლიკის პრეზიდენტის, ილჰამ ალიევის ბრძანებით დაჯილდოვდა „პროგრესის“ მედლით.
შაჰინ იმრანოვის მწვრთნელი არის აზერბაიჯანის რესპუბლიკის დამსახურებული მწვრთნელია ელდარ აბილოვი.
ფიჯი 2012 წლის ზაფხულის ოლიმპიურ თამაშებზე
ფიჯიმ ზაფხულის ოლიმპიურ თამაშებზე მეცამეტედ იასპარეზა 2012 წელს, დიდი ბრიტანეთის დედაქალაქ ლონდონში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 2012 წლის ზაფხულის ოლიმპიურ თამაშებზე კატეგორია:ფიჯი ზაფხულის ოლიმპიურ თამაშებზე კატეგორია:ოკეანეთის ქვეყნები ზაფხულის ოლიმპიურ თამაშებზე
ყირხბულახის ბრძოლა
ყირხბულახის ბრძოლა — ბრძოლა ქართლ-კახეთისა და აზატ-ხანის ლაშქარს შორის. გაიმართა 1751 წელს სოფელ ყირხბულახთან, ერევნის სახანოში.
აგრის ბრძოლაში დამარცხებამ შეარყია თეიმურაზ II-ისა და ერეკლე II-ის გავლენა აღმოსავლეთ ამიერკავკასიაში. ერევნისა და განჯის სახანოებში თავი იჩინა ქართლ-კახეთის ვასალობისგან განდგომის ტენდენციამ. ამან წაახალისა პუშტუნების სამედრო მეთაური აზატ-ხანი, რომელიც სპარსეთის შაჰობისთვის იბრძოდა. აზატ-ხანმა გადალახა არაქსი, დაარბია ნახიჩევანის სახანო და გააძევა ქართველი მეფეების მომხრე ხანი, შემდეგ შეუტია ერევნის სახანოს და ალყა შემოარტყა ერევანს. ერევნის ხანმა ქართველ მეფეებს სთხოვა დახმარება.
ქართველთა ჯარს სარდლობდა ერეკლე II, ის ბამბაკის გავლით მივიდა ერევანთან, გზაში მას შეუერთდა დაქირავებულ ოსთა ჯარი. ქართველთა ჯარის დანახვაზე აზატ-ხანმა მოხსნა ალყა და უკან დაიხია. ერეკლეს ჯარი დაეხმარა ერევნის სახანოს მოსახლეობას მოსავლის აღებაში და ციხის გამაგრებაში, ერეკლემ ასევე დააპატიმრა რამდენიმე საეჭვო პირი და ისინი თბილისში გაგზავნა. ამასობაში აზატ-ხანმა თავი მოუყარა 18 ათასამდე მეომარს. მისი ჯარი შედგებოდა შუბოსნებისა და მეთოფეებისგან, რომელთაც წინ აქლემები მიუძღოდა. ერეკლეს, რომელსაც ნაკლები სამხედრო ძალა ჰყავდა, სამხედრო საბჭომ ურჩია, უკან დახეულიყო. მაგრამ ერეკლემ იცოდა, რომ უკან დახევის შემთხვევაში აზატ-ხანი დაედევნებოდა და ბრძოლას მაინც ვერ აცდებოდა, ამიტომ ბრძოლისთვის მოემზადა.
ბრძოლა სოფელ ყირხბულახთან გაიმართა. ქართველთა წინა ხაზზე იდგნენ ქიზიყელები, ფლანგებზე ქართლებები და კახელები შერეულად, ხუთასი მუსლიმი მხედარი მან რეზერვში დააყენა. ჯარს ამირსპასალარი რევაზ ორბელიანი სარდლობდა. აზატ-ხანმა ჯარი ექვს ნაწილად დაჰყო. თავდაპირველად მან ქართველთა მარცხენა ფლანგს შეუტია და უკან დაახევინა ერთი ნასოფლარისკენ. აზატ-ხანი მთავარი ძალებით გარს შემოერტყა ქართველების დარჩენილ ჯარს. ერეკლემ რევაზ ორბელიანის მოწინავე რაზმი ძირითად ძალებთან დაბრუნა და მხედრობას დაქვეითება უბრძანა. ათასხუთასამდე მხედარი დაქვეითდა და მტრის მოახლოებისთანავე ცეცხლი გახსნა. აზატ-ხანის ჯარმა ცეცხლს ვერ გაუძლო და დაიშალა. ქართველთა ჯარის კავალერიამ მას 40 კილომეტრზე სდია და არაქსის მარცხენა სანაპირო მთლიანად გაწმნდა აზატ-ხანის ჯარებისგან. ქართველებს დიდძალი ალაფი დარჩათ.
ლიტერატურა
კატეგორია:საქართველოს ბრძოლები კატეგორია:XVIII საუკუნის ბრძოლები
კონსტანტინე მარდალეიშვილი
კონსტანტინე მარდალეიშვილი (დ. 1 იანვარი, 1946, თბილისი)  — ქართველი ექიმი. მედიცინის მეცნიერებათა დოქტორი, პროფესორი. თბილისის საპატიო მოქალაქე (2018).
Neivamyrmex harrisii
Neivamyrmex harrisii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს. .
სქოლიო
კატეგორია:ჭიანჭველები
კონსტანტინე მარდალეიშვილი
1967 წელს დაამთავრა თბილისის სახელმწიფო სამედიცინო ინსტიტუტის სტომატოლოგიურ ფაკულტეტი.
1967-1970 წლებში მუშაობდა დაღესტნის ავტონომიური რესპუბლიკის დაბა კოჩუბეიში ექიმ-სტომატოლოგად, 1970-1974 წლებში იყო მოსკოვის სტომატოლოგიის ცენტრალური სამეცნიერო კვლევითი ინსტიტუტის ასპირანტი ყბა-სახის ქირურგიის სპეციალობით, 1974-1976 წლებში — თბილისის სახელმწიფო სამედიცინო ინსტიტუტის ქირურგიული სტომატოლოგიის კათედრის ასისტენტი, 1976-1984 წლებში — მოსკოვის მეცნიერებათა აკადემიის საკავშირო ონკოლოგიის სამეცნიერო ცენტრის თავისა და კისრის სიმსივნეების განყოფილების დოქტორანტი (1980-1984). 1984 წლიდან საქართველოს ჯანდაცვის სამინისტროს ონკოლოგიის სამეცნიერო ცენტრის თავისა და კისრის სიმსივნეების განყოფილების ხელმძღვანელი, 1997-2011 წლებში მის მიერ დაარსებული „ქართულ-გერმანული სპეციალიზებული ონკოლოგიური კლინიკის“ ხელმძღვანელი, 1999-2000 წლებში სახელმწიფო სამედიცინო აკადემიის ონკოლოგიის კათედრის პროფესორი. 2000-2006 წლებში სახელმწიფო სამედიცინო აკადემიის ონკოლოგიის კათედრის გამგე, კითხულობდა საგანს: ზოგადი ონკოლოგია. 2006-დან თბილისის სახელმწიფო სამედიცინო უნივერსიტეტის სტომატოლოგიური ფაკულტეტის თავისა და კისრის ონკოლოგიური დეპარტამენტის ხელმძღვანელი, სრული პროფესორი. კითხულობს საგანს: პირის ღრუს, თავისა და კისრის ავთვისებიანი სიმსივნეების დაავადებათა კლინიკა, დიაგნოსტიკა და მკურნალობა. 2012-დან დღემდე მრავალპროფილური ონკოლოგიური კლინიკის - „ონკოლოგიის სამეცნიერო კვლევითი ცენტრი“-ს ხელმძღვანელი. 3 წიგნის და 200-ზე მეტი სამეცნიერო პუბლიკაციის ავტორი.
რესურსები ინტერნეტში
კატეგორია:ქართველი სტომატოლოგები კატეგორია:დაბადებული 1 იანვარი კატეგორია:დაბადებული 1946 კატეგორია:საქართველოს სახელმწიფო პრემიის ლაურეატები კატეგორია:თბილისის საპატიო მოქალაქეები (2018) კატეგორია:თბილისის სახელმწიფო სამედიცინო ინსტიტუტის კურსდამთავრებულები კატეგორია:თბილისში დაბადებულები კ
ყინწვისის მონასტერი
thumb|200px|ყინწვისის ტაძარი thumb|200px|ყინწვისის ანგელოზი ყინწვისი — ქართული ხუროთმოძღვრების ძეგლი, სამონასტრო ანსამბლი სოფ. ყინწვისიდან დაახლოებით 10 კმ-ზე, რომლის ნაგებობათაგან დღემდე თითქმის თავდაპირველი სახით შემორჩა XIII საუკუნის დასაწყისის წმ. ნიკოლოზის ჯვაროვან-გუმბათოვანი, გეგმით მართკუთხა ტაძარი.
საერთო იერით უახლოვდება ტიმოთესუბანს. ნაგებია აგურით, საკურთხევლის აფსიდი ბემიანია. აფსიდებითაა დასრულებული სამკვეთლოცა და სადიაკვნეც. შიგა სივრცეს ქმნის ჯვრის ოთხი მკლავი, რომელთაგან აღმოსავლეთი მკლავის გარდა ყველა სწორკუთხაა. დასავლეთი მკლავი უფრო გრძელია. გუმბათქვეშა კვადრატიდან წრეზე გადასვლა განხორციელებულია აფრებით, რომლებზედაც ამოყვანილია 12-სარკმლიანი გუმბათის ყელი. სარკმლები შემკულია აგურის წყობით გამოყვანილი თაღებით. ტაძარს სამი შესასველი აქვს - ჩრდილოეთის, სამხრეთის და დასავლეთის. შენობა შიგნით თავიდანვე შეულესავთ და მოუხატავთ, ფრესკების დიდი ნაწილი დაზიანებულია, მაგრამ რაც დარჩა, მხატვრული ღირსებით შუა საუკუნის ქართული მონუმენტური ფერწერის ერთ-ერთი საუკეთესო და მნიშვნელოვან ძეგლს წარმოადგენს. ჩრდილოეთ კედელზე გამოსახული არიან გიორგი III, თამარ მეფე და გიორგი ლაშა.
საკურთხევლის კონქში ღვთისმშობლის მონუმენტური ფრესკაა. ჩრდილოეთ კედელზე მაცხოვრის აღდგომის კომპოზიციიდან აღსანიშნავია ანგელოზის გამოსახულება. მომხიბლავია ფრესკების კოლორიტის ჰარმონიულობა. ფონისთვის გამოყენებულია მოცისფრო-მოლურჯო ტონი, შარავანდებისათვის - ოქრო. ფიგურები პლასტიკურია, სამოსის ნაოჭები მსუბუქი, სახეები - მეტყველი. კომპლექსის ნაგებობათაგან შემორჩა აგრეთვე XIII საუკუნის ღვთისმშობლის ეკლესიის ნანგრევები (ფრესკებითა და კანკელით), განვითარებულია შუა საუკუნეების მცირე ეკლესია და გვიანდელი შუა საუკუნეების სხვა ნაგებობანი.
იერსახის შეცვლა
მინი|ყინწვისში დაგებული მარმარილოს მწვანე მეტლახის ამსახველი ფოტოსურათი. საქართველოს კულტურული მემკვიდრეობის დაცვის ეროვნული სააგენტოს მიერ გავრცელებული ფოტოსურათი. 2019 წლის აგვისტოს დასაწყისში სოციალურ ქსელებში გავრცელდა ინფორმაცია, რომ ყინწვისის მონასტერში მარმარილოს ძვირადღირებული მეტლახი დაიგო. საქართველოს კულტურული მემკვიდრეობის დაცვის ეროვნული სააგენტო ადგილობრივი სასულიერო პირების მიერ მეტლახის დაგებას „თვითნებობა“ და „უკანონობა“ უწოდა და სპეციალური განცხადება გაავრცელა.
სააგენტოს განცხადების თანახმად, სახელმწიფო ინსტიტუციებისა და სათანადო სარესტავრაციო მეთოდოლოგიის აბსოლუტური უგულველყოფით შესრულებული სამუშაოები სრულ წინააღმდეგობაშია მოქმედ კანონმდებლობასთან და ძეგლთა დაცვით პრინციპებთან, უხეშად ხელყოფს ზოგადეროვნულ ფასეულობას და მნიშვნელოვან აზიანებს კულტურულ მემკვიდრეობას. მათივე განმარტებით, მიმდინარე სამუშაოები უკანონო ქმედებად შეფასდა საქართველოს საპატრიარქოს ხუროთმოძღვრების, ხელოვნებისა და რესტავრაციის ცენტრის საბჭოს და საქართველოს კულტურული მემკვიდრეობის დაცვის ეროვნული სააგენტოს ადრექრისტიანული და შუასაუკუნეების კულტურული მემკვიდრეობის უძრავ ძეგლთა საბჭოს მხრიდანაც.
სააგენტო ასევე აღნიშნავს, რომ იატაკის ახალი საფარი სრულ შეუსაბამობაშია ტაძრის ინტერიერის მხატვრულ არქიტექტურულ სახესთან და თავისი სარკისებრი ზედაპირით უხეშად აკნინებს კედლებზე შემორჩენილ XIII საუკუნის დასაწყისის კედლის უნიკალურ მხატვრობას. სააგენტო ასევე აღნიშნავს, რომ უშედეგო აღმოჩნდა მათი მხრიდან უნებართვო სამუშაოების დროულად აღკვეთის არაერთი მცდელობა. უწყების ზედამხედველობის სამსახურის ჯგუფი ადგილობრივმა მღვდელმსახურებმა არ შეუშვეს სამონასტრო კომპლექსის ტერიტორიაზე, რამაც კანონით განსაზღვრული ქმედებების აღსრულება შეუძლებელი გახადა. კულტურული მემკვიდრეობის დაცვის სააგენტოს საზოგადოებასთან ურთიერთობის სამსახურის ხელმძღვანელის, ბექა ბარამიძის განმარტებით, რომელიც მან გამოცემა ნეტგაზეთს მისცა, პოლიცია რომ გამოეძახათ და ამით მიეღწიათ იმისთვის, რომ დაეშვათ ტაძრის ტერიტორიაზე ზედამხედველობის სამსახური იქ მიმდინარე პროცესების ადგილზე შესამოწმებლად, ეს გარკვეულწილად წარმოშობდა უხერხულ მომენტებს საქართველოს საპატრიარქოსთან, რომელთანაც სახელმწიფო კონსტიტუციური შეთანხმებით თანამშრომლობს.
ადგილობრივი სასულიერო პირების ინიციატივით დაწყებული პროცესი არ შეჩერებულა არც საქართველოს საპატრიარქოს მაღალი იერარქიის პირების საჯარო განცხადებების შემდეგ, რომელის თანხვედრაში იმყოფებოდა სააგენტოს პოზიციასთან.
კულტურული მემკვიდრეობის დაცვის ეროვნული სააგენტოს შეფასების მიუხედავად, ყინწვისის მონასტრის წინამძღვრის, დეკანოზ ეფრემის, მტკიცებით ძველი ფილები კულტურულ მემკვიდრეობას არ წარმოადგენდა და „უბრალო ფილები იყო“. მისივე შეფასებით „ძვირფასი მარმარილოთი მოხდა ჩანაცვლება, უკეთესი გახდა“.
სქოლიო
კატეგორია:ქარელის მუნიციპალიტეტის ტაძრები კატეგორია:კუპელჰალე საქართველოში კატეგორია:ეროვნული მნიშვნელობის კატეგორიის კულტურის უძრავი ძეგლები კატეგორია:კულტურული მემკვიდრეობის ძეგლები შიდა ქართლის მხარეში
თემურ ჩალაბაშვილი
თემურ ჩალაბაშვილი (დ. 12 ნოემბერი, 1951,  სოფ. ძველი ანაგა, სიღნაღის რაიონი)  — ქართველი მწერალი, პოეტი, ჟურნალისტი. თბილისის საპატიო მოქალაქე (2018).
1976 წელს დაამთავრა თბილისის სახელმწიფო უნივერსიტეტი.
ლექსის წერა მესამე კლასიდან დაიწყო. მისი ლექსები პერიოდულად რაიონულ გაზეთებში იბეჭდებოდა. შემდეგ ლიტერატურულ ჟურნალ „დროშა“-ში. მისი პოეტური ნათლობა რესპუბლიკურ პრესაში აქედან დაიწყო. ასევე, უნივერსიტეტის ჟურნალ „პირველ სხივში“, დამწყებ მწერლებთან ერთად (მოყოლებული ნოდარ დუმბაძის თაობიდან) იღებდა მონაწილეობას. იყო თბილისის ივანე ჯავახიშვილის სახელობის სახელმწიფო უნივერსიტეტის ჟურნალისტიკის ფაკულტეტის სამეცნიერო ლაბორატორიის მეცნიერ თანამშრომელი. მუშაობდა გამომცემლობის სახელმწიფო კომიტეტში უფროს რედაქტორად, გამომცემლობა „მერანი“-ს განყოფილების გამგედ. გამოცემული აქვს ოთხი კრებული: „მზე მამულის კვამლში“, „სანთელი“, „პოეტის ასი ლექსი“, „დაგიჩოქებენ ჩემი ლექსები“.
რესურსები ინტერნეტში
კატეგორია: ქართველი მწერლები კატეგორია:ქართველი პოეტები კატეგორია:ქართველი ჟურნალისტები კატეგორია:დაბადებული 12 ნოემბერი კატეგორია:დაბადებული 1951 კატეგორია:თბილისის საპატიო მოქალაქეები (2018) კატეგორია:თბილისის სახელმწიფო უნივერსიტეტის კურსდამთავრებულები კატეგორია:სიღნაღის მუნიციპალიტეტში დაბადებულები თ
უძირო გზა
უძირო გზა — ჯგუფ ამორალის (შემდგომში „წერილი“) სადებიუტო ალბომი, რომელიც ჩაიწერა 1997 წელს. იგი კომერციულად არ გამოცემულა. ალბომში შესულია ჯგუფის ცნობილი სიმღერა „იცეკვე ჩემთან“.
რესურსები ინტერნეტში
კატეგორია:1997 წლის სადებიუტო ალბომები კატეგორია:ალტერნატიული როკ-ალბომები კატეგორია:წერილის ალბომები
პირს ბროსნანი
პირს ბრენდან ბროსნანი (Pierce Brendan Brosnan; დ. 16 მაისი, 1953, დროედა, ირლანდია) — ირლანდიელი მსახიობი და პროდიუსერი. ჯეიმზ ბონდის როლის შემსრულებელი 4 ფილმში, ამავე სახელწოდების ფილმების სერიაში.
რესურსები ინტერნეტში
კატეგორია:დაბადებული 1953 კატეგორია:ირლანდიელი მსახიობები კატეგორია:დაბადებული 16 მაისი კატეგორია:XX საუკუნის ამერიკელი მამაკაცი მსახიობები კატეგორია:XXI საუკუნის ამერიკელი მამაკაცი მსახიობები კატეგორია:ამერიკელი ეკოლოგები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი ტელემსახიობები
სამკურნალო მცენარეების მუზეუმი (შუშა)
შუშას სამკურნალო მცენარეების მუზეუმი (Şuşa Dərman Bitkiləri Muzeyi) — აფთიაქი-მუზეუმი, რომელიც მდებარეობს ქალაქ შუშაში, აზერბაიჯანში. ეს მუზეუმი, რომელიც ეძღვნებოდა სამკურნალო მცენარეებს. დაიხურა 1992 წლის მაისში სომხური ოკუპაციის გამო.
ისტორია
სამკურნალო მცენარეების მუზეუმი გაიხსნა 1984 წლის 29 ივლისს ქალაქ შუშაში ვაგიფის პოეზიის ფესტივალის დროს. მუზეუმის დირექტორი იყო ამირშაჰ მამედოვი. მუზეუმში 50-ზე მეტი სამკურნალო მცენარე იყო გამოფენილი: გვირილა, ფარსმანდუკი, ბაღის ტუხტი, მრავალძარღვა, ნემსიწვერა, შვიტა, ავშანი, ჭინჭარი, მატიტელა, ასფურცელა, დარიჩინი და ურცი.
მუზეუმში არსებული ყველა სამკურნალო მცენარე იზრდებოდა შუშას მდელოებზე, მთებსა და ფერდობებზე. შენობის ნაწილი ეთმობოდა ძველ მედიცინაში გამოყენებულ ინსტრუმენტებს. ერთ კუთხეში ექიმების სამედიცინო ნაშრომების ექსპოზიცია იყო, რომლებიც ხალხური მეთოდებით კურნავდნენ პაციენტებს. მუზეუმის ფარგლებში ფუნქციონირებდა აფთიაქი.
სქოლიო
კატეგორია:აზერბაიჯანის მუზეუმები
კენიის კრიზისი (2007–2008)
მინი|პოლიციის კორდონი [[ნაირობიში]] კენიის პოლიტიკური კრიზისი დაიწყო 2007 წლის 27 დეკემბრის საპრეზიდენტო არჩევნების შემდეგ. ეს იყო ეთნიკურ ნიადაგზე წარმოქმნილი კრიზისი.
ერთმანეთს დაუპირისპირდნენ კენიის მოქმედი პრეზიდენტი მვაი კიბაკი ნაციონალური ერთობის პარტიიდან (ეთნიკური ჯგუფი კიკუიუ) და რაილა ოდინგა ნარინჯისფერი დემოკრატიული მოძრაობიდან (ეთნიკური ჯგუფი ლუო). კრიზისის პირველ ორ კვირაში დაიღუპა დაახლოებით 700 ადამიანი, მ. კიბაკიმ მხარდაჭერისათვის მიმართა უგანდის ხელისუფლებას. 29 იანვარს სამმა სამხედრო თვითმფრინავმა დაბომბა კიკუის ტომის ხალხი ქალაქ ნაივაშაში, რომლებიც ცდილობდნენ ხელი შეეშალათ ლუის ეროვნული უმცირესობის ევაკუაციისათვის. სხვადასხვა მონაცემებით სულ დაიღუპა 1000–2500 ადამიანი.
2008 წლის 17 აპრილს კონფლიქტი დარეგულირდა ეროვნული ერთიანობის კოალიციური მთავრობის შექმნით, რომელსაც სათავეში ჩაუდგა რაილა ოდინგა.
რესურსები ინტერნეტში
კატეგორია:აფრიკის ისტორია
ხაირ ალ-დინ ბარბაროსა
ხაირ ალ-დინი, ხიზირ-რეისი  (დ. 1475, მიტილინი, ლესბოსი — გ. 4 ივლისი, 1546, სტამბოლი) — თურქი დიდებული და მხედართმთავარი, ოსმალეთის იმპერიის კაპუდან-ფაშა 1533–1546 წლებში.
მემკვიდრეობით ერგო ძმის, არუჯ რეისის, მეკობრეთა მსხვილი ფლოტი. აგრძელებდა მის საქმეს და ოსმალეთის იმპერიის სასარგებლოდ იპყრობდა ახალ მიწებს. ოსმალეთის სულთანმა სულეიმან I-მა დანიშნა ფლოტის უფროსად, ანუ კაპუდან-ფაშად და აფრიკის ბეილერბეიდ.
ცხოვრების უკანასკნელი წლები გაატარა სტამბოლში, გარდაიცვალა იქვე და დაკრძალულია მის მიერვე აშენებულ მეჩეთში.
რესურსები ინტერნეტში
კატეგორია:თურქი სამხედრო მოღვაწეები კატეგორია:დაბადებული 1475 კატეგორია:გარდაცვლილი 4 ივლისი კატეგორია:გარდაცვლილი 1546
Neivamyrmex hetschkoi
Neivamyrmex hetschkoi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს. .
სქოლიო
კატეგორია:ჭიანჭველები
გააზრებული სიზმარი
thumb|300px|[[ჰიპნოსი და თანატოსი - "ძილი და მისი ნახევარძმა სიკვდილი", ჯონ უილიამ უოტერჰაუზი.]] გააზრებული სიზმარი (ინგლ.: Lucid Dream) — სიზმარი, რომელშიც ადამიანს გააზრებული აქვს, რომ ის სიზმარშია სიზმრის მსვლელობის პროცესში. გააზრებულ სიზმარში ხშირად შესაძლებელია სიზმრის ხასიათისა და მსვლელობის კონტროლი, ისევე როგორც სხვაგვარად ფიზიკურად შეუძლებელი ქმედებების განხორციელება. გააზრებული სიზმრები მკაფიოდ რეალური და ნათელია ხოლმე.
გააზრებული სიზმრის დაწყება შესაძლებელია ორი გზით. სიზმრით წამოწყებული გააზრებული სიზმარი იწყება ჩვეულებრივი სიზმრით, და სიზმრის მნახველი საბოლოოდ ლოგიკურად ასკვნის, რომ ის სიზმრის პროცესშია, ან სიფხიზლით გამოწვეული გააზრებული სიზმარი ჩნდება, როდესაც სიზმრის მნახველი ჩვეულებრივი ფხიზლობის მდგომარეობიდან პირდაპირ სიზმრის მდგომარეობაში გადადის გონებაში წარმოქმნილი აშკარა ლაფსუსის გარეშე.
გააზრებული სიზმარი მეცნიერული კვლევის საგანია და მისი არსებობა კარგად არის შესწავლილი. მეცნიერებმა, როგორიცაა ალან ჰობსონი, მისი სიზმრის კვლევის ნევროფიზიოლოგიური მეთოდით, დიდი წვლილი შეიტანეს გააზრებული სიზმრის შემეცნებაში.
კატეგორია:ძილი
რადიო ჰერეთი
რადიო ჰერეთი — შპს სამაუწყებლო კომპანია რადიო ჰერეთი, დამოუკიდებელი რადიოსადგური საქართველოში. დაარსდა 1998 წლის 29 აგვისტოს (ლიცენზიის ნომერი (B95)). დამფუძნებელია რამაზ სამხარაძე.
რადიო ჰერეთის სიგნალი ეთერში პირველად 1998 წლის 27 დეკემბერს გავიდა კახეთის რეგიონში ტალღაზე FM 101, მოგვიანებით კი FM 102.8.
რადიო ჰერეთის დაფარვის ზონა კახეთის რეგიონის 98 % მოიცავს, დაფარვის არეალში ნახევარ მილიონზე მეტი მცხოვრებია. მაუწყებლობა ვრცელდება მთელ კახეთის რეგიონში - ლაგოდეხი, წნორი, სიღნაღი, გურჯაანი, ყვარელი, დედოფლისწყარო, თელავი, საგარეჯო, ახმეტა, ასევე დასავლეთ აზერბაიჯანში – ბელაქანი, ზაქათალა, კახი. რადიო ჰერეთმა მსმენელს შესთავაზა ჟურნალისტური გამოძიებები და საინფორმაციო ანალიტიკური რადიოჟურნალები.
2006 წელს რადიო ჰერეთს, დიდ ბრიტანეთში, ლონდონში, მიღებული აქვს ერთიანი მსოფლიოს მედია პრიზის სერტიფიკატი - მსოფლიო სამაუწყებლო ტრესტისაგან, One Word Media Trust - ნომინაციაში "ადამიანის უფლებათა დაცვის საქმეში შეტანილი განსაკუთრებული წვლილისთვის და დემოკრატიული პროცესების ხელშეწყობისთვის".
რადიო ჰერეთი მსოფლიოს უმსხვილესი კომპანიის IBB-ის პარტნიორია, რომლის მეშვეობით კახეთის რეგიონში პირველად გაისმა “რადიო თავისუფლება” პრაღიდან.
რადიო ჰერეთი ”საქართველოს რეგიონულ რადიოსადგურთა ქსელის” GRRN - ის ერთ ერთი დამფუძნებელია. ჰერეთის პარტნიორები არიან რადიოსადგურები: “ძველი ქალაქი” ქუთაისი FM 107.9, “ათინათი” - ზუგდიდი FM 105,9 და “ჰარმონია” - ფოთი FM 100,5.
რადიო ჰერეთი პირველი ქართული რადიომაუწყებლობაა APPLE-ს ქსელში, რომლის საშუალებითაც ჰერეთის ეთერი მთელი მსოფლიოს მასშტაბით ვრცელდება. იხილეთ ჰერეთის აპლიკაცია APPLE–ს მობილურ ტელეფონებში, ასევე ყველა ტიპის IPhone ITunes –ში.
რესურსები ინტერნეტში
კატეგორია:საქართველოს რადიოსადგურები
აგანიპე
მინი|200პქ|აგანიპე, ფილიპ გალეს ნახატი აგანიპე (Ἀγανίππη) — ბერძნულ მითოლოგიაში, ნიმფა, რომლის სახელი ეწოდებოდა საღვთო წყაროს ჰელიკონის მთაზე.
The Sims 3 Ambitions
The Sims 3: Ambitions - The Sims 3-ის მეორე დამატება რომელიც გამოვიდა 2010 წლის 1 ივნისს. ამ თამაშში არის ახალი კარიერები, ახალი შესაძლებლობები თქვენ შეგეძლებათ გააკეთოთ ბიზნესი, შექმნათ რობოტი. დაემატა ახალი ქალაქიც - Twinbrook რომელსიც იქნება ახალი ადგილები: სილამაზის სალონი, ქიმწმენდა და სხვა. ქალაქი დიდ ტერიტორიაზე არის გაშლილი მისი მოსახლეობა ბევრად მეტია წინა ქალაქებზე.
სქოლიო
კატეგორია:პერსონალური კომპიუტერული თამაშები კატეგორია:The Sims
ფინეთი 1908 წლის ზაფხულის ოლიმპიურ თამაშებზე
ფინეთმა ზაფხულის ოლიმპიურ თამაშებზე პირველად იასპარეზა 1908 წელს, დიდი ბრიტანეთის დედაქალაქ ლონდონში. ამ თამაშებზე მათ სხვადასხვა სინჯის 5 მედალი მოიპოვეს.
რესურსები ინტერნეტში
კატეგორია:ქვეყნები 1908 წლის ზაფხულის ოლიმპიურ თამაშებზე კატეგორია:ფინეთი ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
Born In Africa (Dr. Alban-ის ალბომი)
Born In Africa — Dr. Alban-ის მეოთხე სტუდიური ალბომი. იგი გამოვიდა 1996 წელს. დისკი გამოსცა ლეიბლმა BMG.
სქოლიო
კატეგორია:Dr. Alban-ის ალბომები კატეგორია:1996 წლის ალბომები კატეგორია:BMG-ის ალბომები
Neivamyrmex hopei
სქოლიო
კატეგორია:ჭიანჭველები
ლას მენინასი
300px|მინი|ლას მენინასი ლას მენინასი — ესპანელი მხატვრის დიეგო ველასკესის მიერ ზეთის საღებავებით შესრულებული ნახატი. ნატახი ინახება ესპანეთის დედაქალაქ მადრიდის მუსეო დელ პრადოს მუზეუმში, იგი შესრულებულია 1656 წელს.
სიტყვა მენინა ნიშნავს „ქალაბატონი მოლოდინში“ ან „ღირსების დამსახურება“, ე.ი. გოგონა რომელიც ემსახურება სამეფო კარს. ნახატში ძალიან ბევრი დეტალია, ასევე მასზე ძალიან ბევრი წერილობითი წყარო არსებობს, ვიდრე სხვა დასავლურ ნახატებზე, ამიტომ ის საკმაოდ რთული ნახატია. მაგალითად: ადამიანები ყოველთვის არ თანხმდებიან, იმაზე თუ ვინ ვის უყურებს ნახატზე და ზოგადად რატომ დგანან ისინი იქ.
ნახატის აღწერა
ლას მენინასი გვიჩნებეს მადრიდში ესპანეთის მეფის ფილიპ IV-ის სასახლის დიდ ოთახს. ნახატზე რამდენიმე ადამიანია გამოსახული და ჩვენ ვიცით ვინ არიან ისინი. ზოგი ერთმანეთს უყურებს და სხვები კი ნახატის მაყურებელს უყურებენ (ადამიანი, რომელიც ნახატს უყურებს).
ადამიანი, რომელიც შუა ნაწილში დგას არის ინფანტა მარგარიტა (პრინცესა, მეფის და დედოფლის ქალიშვილი). მას ჰყავს ორი თაყვანისმცემელი შინამოსამსახურე, მის ერთ მხარეს არის შაპეონი, პირადი მცველი, ორი ჯუჯა და ძაღლი. ველასკესმა საკუთარი თავიც დახატა, ის უბრალოდ დგას პრინცესასა და მისი მოსამსახურეების უკან. იგი დგას მხატვრის მოლბერტთან. მან წუთით შეჭყვიტა ხატვა და პირდაპირ მაყურებლებს შეხედა. ოთახის უკან ჩამოკიდებულია სარკე, რომელშიც ჩვენ შეგვიძლია დავინახოთ მეფისა და დედოფლის გამოსახულებები. ეს იმას ნიშნავს, რომ მეფე და დედოფალი უცქერენ თუ როგორ უყურებენ ყველანი ნახატს. მეფე და დედოფალი ალბათ ველასკესის დახატულია, მაგრამ ამას ყველა არ ეთანხმება.
ველასკესი თავისი სიცოცხლის განმავლობაში ძალიან ცნობილი მხატვარი იყო. ის ხატავდა ესპანეთის სამეფო კარის სამეფო ადამიანების პორტრეტებს. თავად ფილიპს არ სურდა დაეხატა ველასკესს, რადგან უკვე მოხუცი იყო, მაგრამ მან ველასკეს დართო ნება მისი გამოსახვის ლას მენინასში. მეფემ ველასკესს სპეციალური ოთახი გამოუყო, სადაც მხატვარს შეეძლო თავისი შემოქმედების გამოვლენა, მეფე ხშირად იჯდა ხოლმე ველასკესის სტუდიაში და უცქერდა მის მუშაობას. 250px|მინი|მარცხნივ|მეფე ფილიპ IV-ს ქალიშვილის ინფანტა მარგარიტას დეტალური ნახატი. მისი მარცხენა ლოყა დიდწილად თავიდან დაიხატა [[1734 წლის ხანძრის შედეგად დაზიანების შემდეგ. ]]
1734 წელს მცირედ დააზიანა ნახატი, ამიტომ ზოგიერთი პერსონაჟის თავიდან დახატვა გახდა საჭირო, მათ შორის აღადგინეს ინფანტას მარცხენა ლოყა. ბოლო წლებში მან თავისი ზოგიერთი ფერი დაკარგა, ნაწილობრივ ეს გამოიწვია გალერეაში ნახატის ვიზიტორების დიდმა რაოდენობამ და ამით გამოწვეულმა დაბინძურებამ. ის გაწმინდეს 1984 წელს. ზოგი ადამიანი ფიქრობდა, რომ ამან ნახატი შეცვალა და ის სხვანაირად გამოიყურებოდა.
300px|მინი|ნახატზე გამოსახული პერსონაჟების დეტალური დახასიათება. ადამიანები, რომლებიც ლას მენინაში არიან გამოსახულნი ველასკესის სამეფო სასახლის სტუდიაში იმყოფებოდნენ. ინფანტა მარგარიტა (ნახატის გასაღების პირველი პერსონაჟი) ნახატის ცენტრში მდგომი, ნახატზე ხუთი წლისაა. იგი შემდგომში დაქორწინდა რომის იმპერატორ ლეოპოლდზე. მას ჰყავს ორი ქალი მოსამსახურე (მენინასი): დონა ისაბელ დე ველასკო(2), რომელიც თავს უკრავს პრინცესას და დონა მარია აგუსტინა სარმიენტო დე სოტომეიორი(3), რომელიც დახრილია მარგარიტასთან და სთავაზობს სასმელს წითელი ჭიქიდან, ან ბუკაროს, რომელიც მას ოქროს ჭიქით უჭირავს. ინფანტას მარჯვნივ არის ორი ჯუჯა: მარიბარბოლა (4), რომელიც გერმანელი იყო და ნიკოლას პერტუსატო (5), რომელიც იტალიელი იყო. იგი ცდილობს ფეხით ძაღლის გაღვიძებას. მათ უკან დგას დონა მარსელა დე ულოა (6), პრინცესას დამრიგებელი, რომელიც შემოსილია ძაძებით და ელაპარაკება პრინცესას პირად მცველს (7). ჩვენ არ ვიცით პირადი მცველის სახელი.
უკანა მხარეს მარჯვნივ დგას დონ ჟოზე ნიეტო ველასკესი (8) — დედოფლის ხაზინადარი 1650-იან წლებში და სამეფო გობელენის სამუშაოების ხელმძღვანელი — რომელიც შესაძლებელია ყოფილიყო მხატვრის ნათესავი. ნიეტო, პაუზას გამოხატავს, რომელიც მარხვენა მუხლით მოხრილი აქვს და სხვა ადგილას უდევს. ჩვენ დარწმუნებული არ ვართ რას აკეთებს ის. არაცერთ ადამიანს ამ ნახატზე არ შეუძლია მისი შემჩნევა. მხოლოდ მაყურებლებისთვისა ის ხილული (მეფე და დედოფლისთვისაც?).
თავად ველასკესი (9) დგას სცენის მარცხნივ, რომელიც უყურებს ტილოს მოლბერტის მხარდაჭერით. მის მკერდზე არის სანტიაგის ორდენის წითელი ჯვარი გამოსახული, რომელიც არ მიუღია 1659 წლამდე, ნახატის შესრულებიდან სამი წლის შემდეგ. მან მოგვიანებით დაამატა ეს წითელი ჯვარი.
უკანა კედელზე, სადაც სარკეა ჩამოკიდებული ასახულია მეფე ფილიპ IV-ისა (10) და მისი დედოფლის, მარიანას გამოსახულებები (11). ბევრი ადამიანი ფიქრობს, რომ ისინი ველასკესმა დახატა, და ქალიშვილი, ინფანტა სწორედ მათ უყურებს.
რესურსები ინტერნეტში
კატეგორია:1656 წლის ნახატები კატეგორია:პრადოს მუზეუმის ექსპონატები კატეგორია:დიეგო ველასკესის ნახატები კატეგორია:ჯგუფური ნახატები
რევაზ მიშველაძე
რევაზ მიშველაძე (დ. 1 იანვარი, 1940, ბაბუშარა, სოხუმის რაიონი) — ქართველი მწერალი და ნოველისტი.
ბიოგრაფია
დაიბადა მამამისის — პედაგოგიკის პროფესორის აქვსენტი მიშველაძისა (1915-2005) და დედამისის — ქართულის მასწავლებლის თინა გველესიანის (1920-2006) ოჯახში. დაამთავრა თბილისის სახელმწიფო უნივერსიტეტის ფილოლოგიის ფაკულტეტის ჟურნალისტიკის განყოფილება 1964 წელს. ბავშვობა გაატარა მარტვილის რაიონის სოფელ თარგამეულში, სადაც იზრდებოდა 7 წლამდე. 1947 წელს შეიყვანეს ქუთაისის ვაჟთა № 7-ე სკოლაში, სადაც სწავლობდა 1954 წლამდე. 1954 წელს გადაიყვანეს ქუთაისის №4-ე საშუალო სკოლაში, რომელიც დაამთავრა 1958 წელს. 1958 წელს ჩაირიცხა ქუთაისის პედაგოგიური ინსტიტუტის ფილოლოგიის ფაკულტეტზე, საიდანაც პირველი კურსიდანვე სასწავლებლად გადავიდა ივანე ჯავახიშვილის სახელობის თბილისის სახელმწიფო უნივერსიტეტში. 1964 წელს დაამთავრა აღნიშნული უნივერსიტეტის ფილოლოგიის ფაკულტეტის ჟურნალისტიკის განყოფილება. 1964-1966 წლებში სწავლობდა ამავე უნივერსიტეტის ასპირანტურაში. 1966 წელს დაიცვა საკანდიდატო, ხოლო 1973 წელს სადოქტორო დისერტაციები.
1966 წლიდან 2006 წლამდე უწყვეტლივ მუშაობდა თბილისის სახელმწიფო უნივერსიტეტში ჯერ ასისტენტად, შემდეგ კი ბოლო ოცი წელი უახლესი ქართული ლიტერატურის ისტორიის კათედრის გამგედ.
1987-1990 წლებში ჟურნალ „კრიტიკა“-ს მთავარი რედაქტორი, ხოლო 1993-1999 წლებში ჟურნალ „ნუგეშის“ მთავარი რედაქტორი. ამჟამად საქართველოს მწერალთა კავშირის თავმჯდომარის პირველი მოადგილე, „მწერლის გაზეთი“-ს სარედაქციო საბჭოს თავმჯდომარე და საქართველოს ტექნიკური უნივერსიტეტის კულტუროლოგიის მიმართულების ხელმძღვანელი — სრული პროფესორი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.
სხვადასხვა დროს მიღებული აქვს შოთა რუსთაველის, ილია ჭავჭავაძის, აკაკი წერეთლის, დავით კლდიაშვილის სახელმწიფო, ნიკო ლორთქიფანიძის, მემედ აბაშიძის, ავეთიკ ისააკიანის და სხვა პრემიები. არის „ღირსების ორდენი“-ს (1999) და „ივანე ჯავახიშვილის მედლის“ კავალერი. მინიჭებული აქვს „ქართული კულტურის ამაგდარი“-ს (2009) და „ქართული პროზის რაინდი“-ს წოდებები.
ერთადერთი შვილი არჩილი (1973-1993) დაეღუპა რუსეთის წინააღმდეგ აფხაზეთის ომში. ჰყავს შვილიშვილი — შიო (დაბ. 1989), ეკონომისტი.
რესურსები ინტერნეტში
კატეგორია:ქართველი მწერლები კატეგორია:დაბადებული 1940 კატეგორია:საქართველოს V მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:საბჭოთა კავშირის კომუნისტური პარტიის წევრები კატეგორია:შოთა რუსთაველის სახელობის პრემიის ლაურეატები
ქვის ხელოვნების მუზეუმი (შუშა)
შუშას ქვის ხელოვნების მუზეუმი (Şuşa Daş Sənətkarlığı Muzeyi) მდებარეობს აზერბაიჯანში, ქალაქ შუშაში. ქვის ხელოსნობისადმი მიძღვნილმა ამ მუზეუმმა თავისი საქმიანობა 1992 წლის მაისში შეწყვიტა სომხური ოკუპაციის გამო.
ისტორია
შუშას ქვის ხელოსნობის მუზეუმი დაარსდა 1983 წელს შუშას სახელმწიფო ისტორიულ-არქიტექტურული ნაკრძალის დეპარტამენტის თანამშრომლებისა და ქალაქის საზოგადოების ერთობლივი პროექტით. მუზეუმი ფუნქციონირებდა ღია ცის ქვეშ. ეს მუზეუმი იყო ქვის ხელოსნობისადმი მიძღვნილი პირველი მუზეუმი აზერბაიჯანში.
მუზეუმში გამოიფინა სხვადასხვა პერიოდის 150-მდე წერილობითი და ეპიგრაფიკული ნამუშევარი ყარაბაღელი არქიტექტორების, მხატვრების, კალიგრაფებისა და სხვა ხელოვანის მიერ, როგორებიცაა უსტა განბარ ყარაბაღი, მაშადი ხასპოლადი, კაბლა აკბარი, მამედიარი.</ref name="qəzet">
სქოლიო
კატეგორია:აზერბაიჯანის მუზეუმები
ბუტრინტი
1992 წელს ბერძნული და რომაული ქალაქების არქეოლოგიური გათხრების ტერიტორია შეიტანეს იუნესკოს მსოფლიო კულტურული მემკვიდრეობის სიაში. 1999 მას მიუმატეს შუა საუკუნეების ვენეციური ციხესიმაგრე.
რესურსები ინტერნეტში
კატეგორია:მსოფლიო მემკვიდრეობის ძეგლები ალბანეთში
ნაწრეტი
ნაწრეტი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (შავშვების თემი). მდებარეობს კვერნაქის ქედის ჩრდილოეთ კალთაზე, გორი-თბილისის საავტომობილო გზაზე. ზღვის დონიდან 730 მეტრი, გორიდან 15 კილომეტრი.
სქოლიო
კატეგორია:გორის მუნიციპალიტეტის სოფლები
აგამემნონი
მინი|"[[აგამემნონის ნიღაბი" ნაპოვნი ჰაინრიხ შლიმანის მიერ 1876 წელს მიკენიში.]] აგამემნონი (Ἀγαμέμνων) — მიკენის მეფე, ბერძენთა წინამძღოლი ტროის ომში, ატრევსის ვაჟი, მენელაოსის ძმა. როდესაც ატრევსი მოკლა ეგისთემ და მიკენის მეფე გახდა ეგისთეს მამა თიესტე, ჯერ კიდევ ყმაწვილები — აგამემნონი და მენელაოსი სპარტაში გაიქცნენ და დაქორწინდნენ ტინდარეოსის ქალიშვილებზე; აგამემნონი კლიტემნესტრაზე, ხოლო მოენელაოსი — ელენეზე. აგამემნონს შეეძინა ქალიშვილები: იფიგენია, ქრიზოთემიდა, ლაოდიკე (ტრაგიკოსებთან ელექტრა) და ვაჟი ორესტე. რამდენიმე ხნის შემდეგ, როდესაც მიკენში უკვე აგამემნონი იყო გამეფებული, მენელაოსის ცოლი ელენე მოიტაცა პარისმა. ადრევე დადებული ხელშეკრულების თანახმად, აგამემნონმა შეკრიბა საუკეთესო ბერძენ ვაჟკაცთა დიდი ლაშქარი და თავს დაესხა პარისის მშობლიურ ქალაქ ტროას. ტროაში მისვლამდე ბერძენთა ლაშქარს ავლიდთან პირქარი მოევლინა და წინსვლის ყოველგვარი საშუალება მოუსპო. რადგან ქარი არ აპირებდა ჩადგომას, სამისნოს მიმართეს. სამისნომ განაცხადა, რომ ქარი მანამ არ ჩადგებოდა, სანამ აგამემნონი მსხვერპლად არ გაიღებდა თავის ქალიშვილ იფიგენიას. აგამემნონი იძულებული გახდა შეესრულებინა ღმერთის ეს მეტად არასასიამოვნო სურვილი. მითის ამ დეტალზე ააგო ევრიპიდემ შესანიშნავი ტრაგედია „იფიგენია ავლიდში“.
ფრენსის ბრეტ ჰარტი
ფრენსის ბრეტ ჰარტი (Francis Bret Harte; დ. 25 აგვისტო, 1836, ოლბანი — გ. 5 მაისი, 1902, ლონდონი) — ამერიკელი მწერალი. სახელი მოუხვეჭა „კალიფორნიულმა მოთხრობებმა“ (1856-1871). ამერიკული ლიტერატურის ისტორიაში უმთავრესად შევიდა როგორც ნოველისტი. მისი თემატურად მრავალფეროვანი ნოველებისათვის დამახასიათებელია რომანტიკული ეფექტები, ავანტიურული თხრობა, სენტიმენტალიზმი, რეალისტური ხედვა. თუმცა იგი არ ესწრაფვის ფართო სოციალურ განზოგადებას, მაინც აშკარად ჩანს ბურჟუაზიული მორალის მიუღებლობა, ჰუმანური მორალის დამკვიდრების ცდა („ღრიალი ბანაკის იღბალი“, 1870; „როგორ მოვიდა სანტა კლაუსი სიმფსონის ბარში“, 1872 და სხვა). დიდი წარმატება ხვდა წილად მისი მოთხრობების კრებულს „არგონავტების თქმულებები“ (1875). ჰარტს ეკუთვნის აგრეთვე რომანები „გაბრიელ კონროი“ (1876), „კლარენსი“ (1895), ნარკვევები, პაროდიები და სხვა.
აგამემნონი
ტროას ომში აგამემნონმა დიდი გმირობა და სტრატეგიული ნიჭი გამოიჩინა, მაგრამ პატივმოყვარეობითა და სიამაყით ხშირად ვნებდა საერთო საქმეს. კერძოდ, საყოველთაოდ ცნობილია, რომ აქილევსის რისხვის მიზეზი გახდა ის, რომ აგამემნონმა უსამართლოდ წაართვა ტყვე ქალი ბრიზეიდა, მანვე შეურაცხყო აპოლონის ქურუმი ქრიზე და სხვა, რითაც უდიდესი მორალური და მატერიალური ზარალი მიაყენა თანამებრძოლებს. ომის დამთავრების შემდეგ, სამშობლოში დაბრუნებისას, უდიდესი გამარჯვებითა და შინდაბრუნების სიხარულით აღფრთოვანებული აგამემნონი, რომელსაც იმდენად ბედნიერად მიაჩნდა თავი, რომ ღმერთებსაც კი შესძახა, გშურდეთ, ღმერთებო, ჩემი ბედნიერებაო, ვერაგულად მოკლეს ცოლმა — კლიტემნესტრამ და მისმა საყვარელმა ეგისთემ.
ფრენსის ბრეტ ჰარტი
სქოლიო
კატეგორია:ამერიკელი მწერლები კატეგორია:ამერიკელი მამაკაცი პოეტები კატეგორია:ამერიკელი მამაკაცი დრამატურგები კატეგორია:XIX საუკუნის ამერიკელი პოეტები კატეგორია:XIX საუკუნის ამერიკელი დრამატურგები კატეგორია:XIX საუკუნის ამერიკელი მამაკაცი მწერლები
აგამემნონი
ბეოტიასა და პელეპონესის ზოგ ადგილებში არსებული აგმემნონის კულტი იმაზე მიუთითებს, რომ იგი ადრე ადგილობრივი ღმერთი უნდა ყოფილიყო და შემდგომ, ზევსისთვის დაეთმო ადგილი. ამაზე მიუთითებს მისი ერთ-ერთი საკულტო სახელი: — ზევს — აგამემნონი. ხელოვნებაშიც აგამემნონი ზევსისმაგვარად გამოისახებოდა — მშვიდი და დიდებული სახით, კვერთხით ხელში. აგამემნონის ტრაგიკული ბედი აღწერილია ესქილეს „აგამემნონში“, ევრიპიდეს ტრაგედიაში „იფიგენია ავლიდში“, რასინის „იფიგენიაში“ და სხვა.
ლიტერატურა
კატეგორია:ბერძნული მითოლოგია კატეგორია:ტროის ომის მონაწილეები კატეგორია:ილიადას პერსონაჟები კატეგორია:მითური მეფეები
ლიუდმილა ზიკინა
thumb|220პქ|ლიუდმილა ზიკინა
ლიუდმილა გიორგის ასული ზიკინა (დ. 10 ივნისი, 1929, მოსკოვი — გ. 1 ივლისი, 2009, იქვე) — რუსი, საბჭოთა მომღერალი, რუსული ხალხური სიმღერების შემსრულებელი, სსრკ სახალხო არტისტი (1973), სოციალისტური შრომის გმირი (1987), ანსამბლ „როსიას“ დამფუძნებელი და ხელმძღვანელი.
ბიოგრაფია
1942 წლიდან მონაწილეობს ხალხურ თვითმოქმედებაში. 1947 წლიდან მ. პიატნიცკის სახელობის რუსული ხალხური გუნდის, 1951 წლიდან საკავშირო რადიოს რუსული სიმღერის გუნდის, ხოლო 1960 წლიდან მოსკონცერტის სოლისტია. 1969 წელს დაამთავრა მოსკოვის მ. იპოვიტოვ-ივანოვის სახელობის მუსიკალური სასწავლებელი (ე. გედევანოვას კლასი). ზიკინა რუსული და საბჭოთა სიმღერების ერთ-ერთი საუკეთესო შემსრულებელია. მას მდიდარი ტემბრის ძლიერი ხმა აქვს. აღსანიშნავია მის მიერ შესრულებული სიმღერები: დოლუხანიანის „რიაზანელი მადონები“, პონომარენკოს „ორენბურგული თავშალი“, ფრადკინის „მიედინება ვოლგა“ და სხვა. გასტროლები გამართა მსოფლიოს მრავალ ქვეყანაში. ლენინური პრემია (1970), დაჯილდოებულია ლენინის ორდენით, „საპატიო ნიშნის“ ორდენითა და მედლებით.
ლიტერატურა
კატეგორია:XX საუკუნის რუსი მომღერლები კატეგორია:დაბადებული 10 ივნისი კატეგორია:დაბადებული 1929 კატეგორია:გარდაცვლილი 1 ივლისი კატეგორია:გარდაცვლილი 2009
რგოლი (მათემატიკა)
thumb|250px|right|[[პოლინომი|პოლინომები ქმნიან პოლინომთა რგოლს შეკრებისა და კომპოზიციის მიმართ.]]
რგოლი – მათემატიკაში, კერძოდ აბსტრაქტულ ალგებრაში არის ალგებრული სტრუქტურა, რომელშიც განმარტებულია ორი ბინარული ოპერაცია და ისინი აკმაყოფილებენ გარკვეულ პირობებს.
რგოლების მაგალითებია მთელ რიცხვები, პოლინომები, მატრიცები და ა.შ.
მათემატიკური განმარტება
რგოლი არის სტრუქტურა (R, +, *, 0, 1), სადაც R არის სიმრავლე, + და * წარმოადგენს ორ ოპერაციას (ხშირად მოიხსენიება, როგორც შეკრება და გამრავლება, თუმცა კერძო შემთხვევებში შეიძლება განსხვავდებოდეს მათი ჩვეულებრივი გაგებისგან) განმარტებულს ამ სიმრავლეზე, 0 და 1 კი ამ ოპერაციების ნეიტრალურ ელემენტებს, შესაბამისად. რგოლი, განმარტების თანახმად, აკმაყოფილებს შემდეგ აქსიომებს:
1. (R, +, 0) არის კომუტაციური ჯგუფი:
2. (R, ·, 1) არის მონოიდი:
3. ოპერაციები დაკავშირებულია დისტრიბუციულობის აქსიომებით:
რგოლს, რომელშიც მონიოდი (R,·,1) კომუტაციურია, ანუ a·b=b·a, კომუტაციური რგოლი ეწოდება. მაგალითად, მთელი რიცხვების რგოლი და პოლინომთა რგოლი კომუტაციური რგოლებია, ხოლო მატრიცების რგოლი მოცემულ ველზე – არაკომუტაციური.
კომუტაციურ რგოლს, რომელშიც ყველა ნულისგან განსხვავებულ a ელემენტს გააჩნია შებრუნებული გამრავლების ოპერაციის მიმართ b, ანუ a·b = b·a = 1, ეწოდება ველი.
კატეგორია:მათემატიკა კატეგორია:ალგებრა
კეთრინ ბიგელოუ
კეთრინ ენ ბიგელოუ (Kathryn Bigelow; დ. 27 ნოემბერი, 1951) — ამერიკელი რეჟისორი. ცნობილია საშინელებათა ფილმით წყვდიადის დადგომისას (1987), ტალღის ქიმზე (1991), ისტორიული წყლით დამძიმება (2000) და საომარი დრამით ქარიშხლის მბრძანებელი (2009). ქარიშხლის მბრძანებელმა აიღო ოსკარი 2009 წელს, მოიგო ბაფტა და ნომინირებული იყო ოქროს გლობუსზე.
The View (სიმღერა)
The View — პირველი (და ერთადერთი) სინგლი სტუდიური ალბომიდან Lulu, რომელიც 2011 წლის 27 სექტემბერს გამოვიდა.
სქოლიო
კატეგორია:2011 წლის სინგლები კატეგორია:ლუ რიდის სიმღერები კატეგორია:მეტალიკის სიმღერები
Neivamyrmex humilis
Neivamyrmex humilis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს. .
სქოლიო
კატეგორია:ჭიანჭველები
რამი (გალის მუნიციპალიტეტი)
რამი (ყოფილი თხუმინა) — სოფელი აფხაზეთის ავტონომიურ რესპუბლიკაში, გალის მუნიციპალიტეტში (ოტობაიის თემი), სამურზაყანოს დაბლობზე, მდინარე ენგურის მარჯვენა მხარეს. ზღვის დონიდან 5 მ, გალიდან 32 კმ. 2008 წლიდან ოკუპირებულია რუსეთის ფედერაციის მიერ
ლიტერატურა
კატეგორია:ოტობაიის თემის სოფლები
ფინეთი 1912 წლის ზაფხულის ოლიმპიურ თამაშებზე
ფინეთმა ზაფხულის ოლიმპიურ თამაშებზე მეორედ იასპარეზა 1912 წელს, შვედეთის დედაქალაქ სტოკჰოლმში. ამ თამაშებზე მათ სხვადასხვა სინჯის 26 მედალი მოიპოვეს.
რესურსები ინტერნეტში
კატეგორია:ქვეყნები 1912 წლის ზაფხულის ოლიმპიურ თამაშებზე კატეგორია:ფინეთი ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
ირადა აშუმოვა
ირადა სულეიმან ქიზი აშუმოვა (დ. 25 თებერვალი, 1958, ბაქო, აზერბაიჯანის სსრ) — აზერბაიჯანელი სპორტსმენი, მიზანში მსროლელი. პირველი ქალი სპორტსმენი რომელმაც წარადგინა აზერბაიჯანი ზაფხულის ოლიმპიურ თამაშებზე.